open-index/open-wikipedia-markdown huggingface dataset:
Angolan junahyökkäys

**Angolan junahyökkäys** oli väkivaltainen isku 10. elokuuta 2001 Angolan sisällissodan aikana Zenzan ja Dondon välisellä rataosuudella noin 150 km maan pääkaupunki Luandasta kaakkoon. UNITA:n joukot suistivat junan raiteltaan miinan avulla, jonka kyydissä olleet polttoaineet räjähtivät.

Iskussa sai surmansa noin 150 henkeä, ja lisäksi noin 150 sai vammoja. Iskun tehnyt UNITA sanoi junan olleen sotilas- eikä siviilikohde, koska sitä saattoi hallituksen joukkojen pataljoona ja mukana oli ampumatarvikkeita. Hallitus sanoi, että matkustajina oli siviilejä, ja että junan osuttua miinaan sissit hyökkäsivät matkustajien kimppuun. YK:n turvallisuusneuvoston jäsenet tuomitsivat iskun lopulta terroritekona.

Juna kulki tätä reittiä kolme kertaa viikossa, ja hyökkäyksen sattuessa siinä oli noin 500 matkustajaa. Osa vaunuista oli umpinaisia matkustajavaunuja, osa oli avovaunuja joissa kuljetettiin sekä matkustajia että rahtia.

Hyökkäys tehtiin samaan aikaan kun yhdysvaltalainen delegaatio oli maassa tutustumassa oloihin ja arvioidakseen, voidaanko maassa järjestää vaalit seuraavana vuonna.

## Lähteet
Demetrio Mansilla Reoyo

**Demetrio Mansilla Reoyo** (23. marraskuuta 1910 Los Ausines – 7. joulukuuta 1998) oli espanjalainen roomalaiskatolinen piispa. Hänet vihittiin papiksi 22. syyskuuta 1934 ja nimitettiin Burgosin arkkihiippakunnan vihkipiispaksi sekä Erythraen titulaaripiispaksi 15. marraskuuta 1958. Piispaksi vihkiminen seurasi 4. tammikuuta 1959. Pääkonsekraattorina toimi Luciano Pérez Platero, jota avustivat Ángel Temiño Sáiz ja Abilio del Campo y de la Bárcena.

Mansilla Reoyo sai 7. heinäkuuta 1964 nimityksen Ciudad Rodrigon piispaksi, jona hän toimi, kunnes jäi eläkkeelle 7. tammikuuta 1988. Hän osallistui Vatikaanin toiseen kirkolliskokoukseen.

## Lähteet
Lauri Cederberg

**Lauri Antero Cederberg** (20. huhtikuuta 1881 Hausjärvi – 15. marraskuuta 1943 Helsinki) oli suomalainen juristi. Hän oli Helsingin yliopiston kauppaoikeuden professori 1924–1943. Hänen tutkimusalaansa oli kauppa- ja osakeyhtiöoikeus.. 

Cederbergin vanhemmat olivat teologian tohtori Johan Antero Cederberg ja Minna Elisabeth Hjelt. Hän pääsi ylioppilaaksi vuonna 1900 ja valmistui lakitieteen kandidaatiksi 1908 ja lakitieteen tohtoriksi 1915. Cederberg sai varatuomarin arvon 1913. Hän opiskeli ulkomailla Bonnissa 1911, Berliinissä 1912 ja 1913, Kööpenhaminassa ja Tukholmassa 1913, Oslossa 1914, Lontoossa 1828 ja Kielissä 1931.

Cederberg oli Turun hovioikeudessa notaarina vuodesta 1917, viskaalina vuodesta 1918 ja asessorina vuodesta 1918. Hän oli lainvalrnistelukunnassa nuorempana jäsenenä vuodesta 1917 ja vanhempana jäsenenä vuodesta 1919. Kauppaoikeuden professoriksi Cederberg tuli 1924. 

Cederbergin veli oli Arno Rafael Cederberg.

## Teoksia
* *Lisiä oppiin kauppiaskäsitteestä Suomen siviilioikeuden mukaan*. 1912
* *Prokura Suomen lain mukaan*, väitöskirja. Helsinki 1915
* *Näkökohtia Suomen velvoite- ja kauppaoikeuden kodifioimiskysymyksessä*. Lainvalmistelukunta, Helsinki 1919
* *Kauppaoikeuden suhde muuhun siviilioikeuteen*. WSOY 1925, 2. täydennetty ja uusittu painos 1939
* *Oikeudellisia näkökohtia yhtiöiden bilanssien julkisuuskysymyksessä*. Porvoo 1927
* Julian Serlachius : *Suomen yleisen obligatsionioikeuden oppikirja* ; suomentanut Rafael Erich ; uudemman lainsäädännön aiheuttamilla lisäyksillä täydentänyt Lauri Cederberg. Suomalaisen Kirjallisuuden Seuran toimituksia 122. Helsinki 1927
* *Osakeyhtiön hallituksen jäsenen oikeudesta ottaa osaa yhtiökokouksen päätöksen tekoon siitä toimenpiteestä, johon hallituksen vuoden kuluessa pitämä hallinto ja siitä tehty tili antaa aihetta*. Helsinki 1929
* *Kulta-klausuulin pätevyydestä*. 1933
* *Osakeyhtiölain uusiminen vähemmistösuojaa silmälläpitäen*. Porvoo 1934
* *Osakkeenomistajain oikeus tarkistaa osakeluetteloa*. Porvoo 1935 
* *Osakeyhtiölain uudet määräykset : osakkeenomistajien ja osakkeenomistajien vähemmistön oikeuksien turvaamisesta osakeyhtiöissä*. WSOY 1936, 	2. painos 1941
* *Kauppa-agentuurista Suomen oikeuden mukaan : Helsingin agenttiyhdistyksen kokouksessa 7 p:nä huhtikuuta 1938 pidetty esitelmä*. Helsingin agenttiyhdistys, Helsinki 1938, 2. painos WSOY 1949
* *Kirjanpitolain 4 §:n 4 ja 5 kohdan tulkintaa*. Porvoo 1938
* *Tilintarkastuksesta Suomen osakeyhtiölain mukaan*. K. H. T. -yhdistyksen julkaisuja 3. Turku 1938
* *Eräitä huomautuksia ulkomaalaisten oikeutta omistaa ja hallita kiinteistöjä ja osakkeita koskevan lakiehdotuksen johdosta*. Porvoo 1939
* *Osakeyhtiölain määräykset laittomasta osingonjaosta*. Porvoo 1939
* *Sotilaallisten joukkojen kuljetuksesta neutraalisen valtakunnan alueen kautta*. Porvoo 1940
* *Osakeyhtiön vararahastosta*. Porvoo 1941
* *Oikeuskäytöstä vakuutussopimuslain alalla : esitelmä*. Helsinki 1943
* *Osakepääoman korotus*. Vammala 1943
* *Vähemmistön oikeuksien turvaamisesta osakeyhtiössä* ; kirj. Lauri Cederberg, Matti Ylöstalo. 3. uud. painos WSOY 1962, 4. painos 1966	

## Lähteet
Mauno Savolainen

**Mauno “Manu” Savolainen** (s. 22. syyskuuta 1948 Kymi) on suomalainen yrittäjä, VMP Groupin ja sen suurimman tytäryhtiön VMP Varamiespalvelun perustaja ja talousneuvos. VMP Groupin perustanutta ja perheyhtiön omistajiin edelleen kuuluvaa Savolaista pidetään yhtenä suomalaisen henkilöstöpalvelualan uranuurtajista.

## Ura
Savolaisella on takanaan pitkä ura yrittäjänä. Vuonna 1988 Savolainen perusti Varamiespalvelu-Yhtiöt toimittuaan tätä ennen kymmenen vuotta yrittäjänä muilla toimialoilla. Hän avasi yrityksen ensimmäisen toimipisteen Turkuun yhdessä vaimonsa Riitta Savolaisen kanssa Suomessa silloin vallinneen työvoimapulan aikana.

Vuonna 1989 Savolainen laajensi Varamiespalvelun toimintaa perustamalla palvelualueet Helsinkiin, Lahteen, Ouluun ja Tampereelle. Yhtiö nousi nopeaan kasvuun erityisesti franchisekonseptin käyttöönoton (1997) jälkeen.

Vuonna 2008 Savolainen siirsi oman 60-vuotissyntymäpäivänsä yhteydessä yhtiön hallituksen puheenjohtajuuden vaimolleen Riitta Savolaiselle.

Savolainen on sittemmin siirtynyt eläkkeelle yhtiön päivittäisestä toiminnasta, mutta vaikuttaa edelleen mm. kulttuuri- ja urheilupiireissä. Erityisesti nuorten työllistyminen on Savolaiselle tärkeä asia, mikä näkyy myös VMP Groupin nykyisessä toiminnassa.
 
## Tunnustuksia
*Vuonna 2004 Mauno Savolainen ja hänen vaimonsa Riitta valittiin Entrepreneur of the Year -kilpailun finaaliin yhtenä Etelä- ja Keski-Suomen kolmesta parhaasta kasvuyrittäjästä.
*Tasavallan presidentti Sauli Niinistö myönsi Savolaiselle vuonna 2013 talousneuvoksen arvonimen.

## Lähteet
* Historiikki: Varamiespalvelusta VMP Groupiksi 

## Aiheesta muualla
*Helsingin Sanomat: Henkilöstövuokraus on nyky-Suomessa arkipäivää, ja se on 70 vuotta täyttävän Mauno Savolaisen ansiota
MAVEN

**MAVEN** (lyhenne sanoista **Mars Atmosphere and Volatile Evolution**) on NASAn avaruusluotain, jonka tarkoituksena on tutkia Marsin kaasukehää ja ilmastohistoriaa. Luotain laukaistiin 18. marraskuuta 2013 Kennedy Space Centeristä Atlas V -raketilla. Saavuttuaan Marsiin syksyllä 2014 MAVENin asettui kiertämään Marsia voimakkaasti elliptiselle radalle ja kiertoradan käyden matalimmillaan 140 kilometrin korkeudessa. Luotain saapui kiertoradalle 21. syyskuuta 2014. Se lähetti ensimmäiset kuvat 8 tuntia saapumisestaan.

Luotaimen toivotaan tuovan uutta tietoa Marsin muinaisen, tiheän ja mahdollisesti elinkelpoisen kaasukehän muinaisesta katoamisesta tutkimalla Marsin kaasukehää ja sen vuorovaikutusta aurinkotuulen kanssa. 

MAVENissä on kolme havaintolaitekokonaisuutta. Particles and Fields Package sisältää 6 mittausinstrumenttia, joilla mitataan aurinkotuulta ja Marsin ionosfääriä. Remote Sensing Package sisältää mittausinstrumentteja yläilmakehän ja ionosfäärin ominaisuuksien tutkimiseen. Neutral Gas and Ion Mass -niminen spektrometri mittaa yläilmakehän koostumusta.

## Tieteellinen tutkimus
Alkuperäisen suunnitelman mukaan MAVENin tulee suorittaa mittauksia voimakkaasti elliptiseltä kiertoradaltaan yhden Maan vuoden aikana. Tänä aikana luotainta kiertoradallaan ohjataan myös 5 kertaa ja alimmillaan 150 kilometrin korkeuteen. 

### Tieteelliset instrumentit
;Particles and Field (P&F) Package
:Rakentaja: University of California, Berkeley Space Sciences Laboratory
* Solar Wind Electron Analyzer (SWEA) – mittaa aurinkotuulen ja ionosfäärin elektroneja
* Solar Wind Ion Analyzer (SWIA) – mittaa  aurinkotuulen ja magnetosheathin ionitiheyttä ja nopeutta
* SupraThermal And Thermal Ion Composition (STATIC) – 
* Solar Energetic Particle (SEP) – määrittää aurinkotuulen hiukkasten vaikutusta yläkaasukehään
* Langmuir Probe and Waves (LPW) – määrittää ionosfäärin ominaisuuksia
* Magnetometer (MAG) – mittaa planeettojen välisen aurinkotuulen ja ionosfäärin magneettikenttiä
;Remote Sensing (RS) Package
:Rakentaja: University of Colorado Laboratory for Atmospheric and Space Physics
* Imaging Ultraviolet Spectrometer (IUVS) – mittaa yläkaasukehän ja ionosfäärin yleistä rakennetta
;Neutral Gas and Ion Mass Spectrometer (NGIMS) Package
:Rakentaja: Goddard Space Flight Center
* Mittaa neutraalien kaasujen isotooppeja ja ioneja

## Lähteet
*

### Viitteet

## Aiheesta muualla

*MAVENin virallinen sivusto
Goof Troop (videopeli)

**Goof Troop** on Capcomin vuonna 1993 kehittämä ja julkaisema toimintaseikkailupeli Super Nintendo Entertainment Systemille. Peli perustuu samannimiseen sarjaan. 

Kyseessä on Shinji Mikamin ensimmäinen peli, jonka suunnittelussa hän oli ensisijaisesti vastuussa. Myöhemmin Mikami tuli tunnetuksi Resident Evil -sarjastaan, jonka pelattavuudessa on samoja elementtejä kuin Goof Troopissa.

Nintendo Power oli ainoa, joka arvosteli pelin sen ilmestyttyä ja se saikin lähinnä positiivista palautetta. Peliä kritisoitiin liian helpoksi, mutta etenkin sen kaksinpelimahdollisuuden dynaamisuutta kehuttiin.

## Pelaaminen
Pelissä on mahdollisuus sekä yksin- että kaksinpeliin ja siinä ohjataan Hessua ja tämän poikaa, Maxia.

Peli rakentuu viiden kentän ympärille ja tasojen perspektiivi kuvataan yläviistosta. Kenttäsuunnitteluun kuuluu ongelmanratkontaa sekä toimintaa. Pelattavat hahmot ovat tasapainotettuja siten, että Hessu on vahvempi, kun taas Max kykenee juoksemaan kaksi kertaa Hessua nopeammin.

## Aiheesta muualla
*
Luciano Pérez Platero

**Luciano Pérez Platero** (8. tammikuuta 1882 Arizaleta – 14. kesäkuuta 1963) oli espanjalainen roomalaiskatolinen arkkipiispa. Hänet vihittiin papiksi 22. joulukuuta 1907 ja nimitettiin Segovian hiippakunnan johtoon 5. helmikuuta 1929. Piispaksi vihkiminen seurasi 9. kesäkuuta. Pääkonsekraattorina toimi Federico Tedeschini, jota avustivat Narciso de Esténaga y Echevarría ja Fidel García Martínez. 

9. joulukuuta 1944 Pérez Platero sai nimityksen Burgosin arkkipiispaksi, jona hän toimi, kunnes kuoli 81-vuotiaana virassa. Hän osallistui Vatikaanin toisen kirkolliskokouksen ensimmäiseen istuntoon.

## Lähteet
Tomorrow (Kissin kappale)

**Tomorrow** on yhdysvaltalaisen Kiss-yhtyeen singlenä julkaistu kappale vuonna 1980 ilmestyneeltä albumilta *[[Unmasked]]*. Se ei saavuttanut listasijoitusta yhtyeen kotimaassa, mutta ylsi Länsi-Saksassa sijalle 70.

Kappaleen kirjoittivat yhteistyössä Kissin laulaja-kitaristi Paul Stanley sekä *Unmasked*-albumin tuottanut Vini Poncia. Alun perin ”Tomorrow” oli raskas ja kitaravoittoinen kappale, mutta studiossa siitä muotoutui kosketinsoittimien hallitsema popmainen raita.

Paul Stanley soittaa kappaleessa itse bassoa.

## Lähteet
Francis Hong Yong-ho

**Francis Hong Yong-ho** (12. lokakuuta 1906 – julistettu kuolleeksi kesäkuussa 2013) oli pohjoiskorealainen roomalaiskatolinen piispa. Hänet vihittiin papiksi 25. toukokuuta 1933 ja nimitettiin Pjongjangin apostoliseksi vikaariksi sekä Auzian titulaaripiispaksi 24. maaliskuuta 1944. Piispaksi vihkiminen seurasi 29. kesäkuuta. Pääkonsekraattorina toimi Boniface Sauer, jota avustivat Ireneus Hayasaka Kyubei ja Paul Marie Kinam Ro.

Korean sodan jälkeen pohjoisen puolelle jääneiden katolisten pappien tai munkkien ja nunnien kohtalo ei ole selvillä. Tästä huolimatta Pjongjang korotettiin 10. maaliskuuta 1962 hiippakunnaksi virallisena johtajanaan Hong Yong-ho. Hiippakunnan apostolinen hallinto on annettu eteläkorealaisille. Pohjois-Korean näkemyksen mukaan maassa on edelleen noin 4&nbsp;000 katolilaista.

Vatikaanin kirkko julisti Yong-hon kuolleeksi kesäkuussa 2013.

## Lähteet
Janusz Kaleta

**Janusz Kaleta** (s. 11. lokakuuta 1964 Łazy) on Kazakstanissa toimiva puolalainen roomalaiskatolinen piispa. Hänet vihki papiksi Tarnówin hiippakuntaan Jerzy Karol Ablewicz 4. kesäkuuta 1989. Hänet nimitettiin Atyraun apostoliseksi hallitsijaksi 7. heinäkuuta 1999 ja lisäksi Phelbeksen titulaaripiispaksi 15. syyskuuta 2006. Piispaksi vihkiminen seurasi 23. marraskuuta. Pääkonsekraattorina toimi Angelo Sodano, jota avustivat Wiktor Paweł Skworc ja Henry Theophilus Howaniec.

Kaleta sai 5. helmikuuta 2011 nimityksen Karagandan piispaksi. Hän jatkoi samalla myös toimintaansa Atyraun apostolisena hallitsijana, kunnes erosi tästä tehtävästä 7. joulukuuta 2012.

## Lähteet
Henry Theophilus Howaniec

**Henry Theophilus Howaniec** (14. helmikuuta 1931 Chicago, Illinois – 30. maaliskuuta 2018 Milwaukee, Wisconsin) oli Kazakstanissa toiminut yhdysvaltalainen roomalaiskatolinen piispa. Hänet vihittiin fransiskaanien papiksi 14. kesäkuuta 1956 ja nimitettiin Almatyn apostoliseksi hallitsijaksi 7. heinäkuuta 1999. Lisäksi hän sai 14. lokakuuta 2000 nimityksen Achollan titulaaripiispaksi, ja piispaksi vihkiminen seurasi 26. marraskuuta. Pääkonsekraattorina toimi Marian Oles, jota avustivat Alberto Tricarico ja Jan Paweł Lenga.

17. toukokuuta 2003 Almatysta tuli hiippakunta nimellä Santissima Trinità in Almaty, ja Howaniec jatkoi sen johtamista piispana, kunnes jäi eläkkeelle 5. maaliskuuta 2011.

## Lähteet
Joseph Martin Sartoris

**Joseph Martin Sartoris** (1. heinäkuuta 1927 Los Angeles – 27. kesäkuuta 2025 Culver City) oli yhdysvaltalainen roomalaiskatolinen piispa. Hänet vihki papiksi Los Angelesin arkkihiippakuntaan James Francis Aloysius McIntyre 30. toukokuuta 1953. Hänet nimitettiin Los Angelesin vihkipiispaksi sekä Olivan titulaaripiispaksi 8. helmikuuta 1994, ja piispaksi vihkiminen seurasi 19. maaliskuuta. Pääkonsekraattorina toimi Roger Michael Mahony, jota avustivat John James Ward ja Armando Xavier Ochoa.

Sartoris jäi eläkkeelle 31. joulukuuta 2002.

## Lähteet
Howard George Tripp

**Howard George Tripp** (3. heinäkuuta 1927 Croydon – 3. lokakuuta 2022) oli brittiläinen roomalaiskatolinen piispa. Hänet vihittiin papiksi Southwarkin hiippakuntaan 31. toukokuuta 1953. Southwarkista tuli vuonna 1965 arkkihiippakunta, ja Tripp sai nimityksen sen vihkipiispaksi sekä Neoportuksen titulaaripiispaksi 20. joulukuuta 1979. Piispaksi vihkiminen seurasi 30. tammikuuta 1980. Pääkonsekraattorina toimi Michael George Bowen, jota avustivat Anthony Joseph Emery ja Charles Joseph Henderson.

Tripp jäi eläkkeelle 7. tammikuuta 2004.

## Lähteet
George Patrick Dwyer

**George Patrick Dwyer** (25. syyskuuta 1908 Manchester – 17. syyskuuta 1987) oli brittiläinen roomalaiskatolinen arkkipiispa. Hänet vihittiin papiksi 1. marraskuuta 1932 ja nimitettiin Leedsin hiippakunnan johtoon 3. elokuuta 1957. Piispaksi vihkiminen seurasi 24. syyskuuta. Pääkonsekraattorina toimi John Carmel Heenan, jota avustivat George Andrew Beck ja Cyril Edward Restieaux. 

Dwyer sai 5. lokakuuta 1965 nimityksen Birminghamin arkkipiispaksi, jona hän toimi, kunnes jäi eläkkeelle 1. syyskuuta 1981. Hän osallistui Vatikaanin toiseen kirkolliskokoukseen.

## Lähteet
David Every Konstant

**David Every Konstant** (16. kesäkuuta 1930 Lontoo – 9. lokakuuta 2016) oli brittiläinen roomalaiskatolinen piispa. Hänet vihittiin papiksi Westminsterin arkkihiippakuntaan 12. kesäkuuta 1954 ja nimitettiin sen vihkipiispaksi sekä Betagbararin titulaaripiispaksi 28. maaliskuuta 1977. Piispaksi vihkiminen seurasi 25. huhtikuuta. Pääkonsekraattorina toimi George Basil Hume, jota avustivat Gerald Mahon ja Victor Guazzelli.

Konstant sai 12. heinäkuuta 1985 nimityksen Leedsin piispaksi, jonka virkaan hänet asetettiin 25. syyskuuta. Hän erosi tehtävistään hiippakuntansa johdossa 7. huhtikuuta 2004.

## Lähteet
Anthony Joseph Emery

**Anthony Joseph Emery** (17. toukokuuta 1918 Burton-on-Trent – 5. huhtikuuta 1988) oli brittiläinen roomalaiskatolinen piispa. Hänet vihittiin papiksi Birminghamin arkkihiippakuntaan 30. toukokuuta 1953 ja nimitettiin sen vihkipiispaksi sekä Tamallulan titulaaripiispaksi 4. joulukuuta 1967. Piispaksi vihkiminen seurasi 4. maaliskuuta 1968. Pääkonsekraattorina toimi George Patrick Dwyer, jota avustivat Joseph Edward Rudderham ja Joseph Francis Cleary. 

Emery sai 13. syyskuuta 1976 nimityksen Portsmouthin piispaksi, jona hän toimi, kunnes kuoli 69-vuotiaana virassa.

## Lähteet
John Peter Jukes

**John Peter Jukes** (7. elokuuta 1923 Eltham – 21. marraskuuta 2011) oli brittiläinen roomalaiskatolinen piispa. Hänet vihittiin 19. heinäkuuta 1952 papiksi Southwarkin hiippakuntaan (vuodesta 1965 arkkihiippakunta). Hänet nimitettiin Southwarkin vihkipiispaksi sekä Strathernian titulaaripiispaksi 20. joulukuuta 1979, ja piispaksi vihkiminen seurasi 30. tammikuuta 1980. Pääkonsekraattorina toimi Michael George Bowen, jota avustivat Anthony Joseph Emery ja Charles Joseph Henderson.

Jukes jäi eläkkeelle 11. joulukuuta 1998. Hän kuului konventuaaleihin fransiskaaneihin.

## Lähteet
Victor Guazzelli

**Victor Guazzelli** (19. maaliskuuta 1920 Lontoo – 1. kesäkuuta 2004) oli brittiläinen roomalaiskatolinen piispa. Hänet vihittiin papiksi Westminsterin arkkihiippakuntaan 17. maaliskuuta 1945 ja nimitettiin sen vihkipiispaksi sekä Lindisfarnan titulaaripiispaksi 24. huhtikuuta 1970. Piispaksi vihkiminen seuerasi 23. toukokuuta. Pääkonsekraattorina toimi John Carmel Heenan, jota avustivat Domenico Enrici ja Basil Christopher Butler.

Guazzelli erosi vihkipiispan tehtävistä 21. joulukuuta 1996.

Guazzelli pyrki kehittämään kirkkoa liberaalimpaan suuntaan. Hän puhui muun muassa pappeuden jättäneiden ja naimisiin menneiden henkilöiden puolesta. Hän myös kehotti nuoria kondomien käyttöön, jos he kokivat sen oikeaksi. Lisäksi hän muun muassa osallistui CND:n ydinaseriisuntaa vaatineille marsseille. Hän toimi 20 vuoden ajan brittiläisen Pax Christin puheenjohtajana.

## Lähteet
Daniel Gadolin

**Daniel Gadolin** (1722 Merikarvia – 29. elokuuta 1796 Sauvo) oli suomalainen maanmittari.

Merikarvialla syntynyt Gadolin kävi Porin triviaalikoulua ja kirjoitti ylioppilaaksi Turussa vuonna 1739. Hän jatkoi opintojaan Turun akatemiassa ja suoritti maanmittarin tutkinnon 1744. Gadolin teki aluksi maantieteellisiä mittauksia Pohjanmaalla, kunnes vuonna 1746 hänet nimitettiin Turun ja Porin läänin ylimmäksi maanmittariksi. Vuonna 1756 Gadolin valittiin Turun ja Porin lääninkamreeriksi, jota virkaa hän hoiti vuoteen 1772 saakka.

Maanmittarina toimiessaan Gadolin laati muun muassa kaupunkikartat Turusta (1754–1756) ja Raumasta (1756). Hänen piirtämänsä Turun kartta on ensimmäinen, johon tontit on numeroitu. Lisäksi hän laati kartan yhteyteen ensimmäistä kertaa luettelot tonttien omistajista sekä maksetuista tonttiveroista. Gadolin omisti Sauvossa sijaitsevan Paddaisten kartanon, jonka rokokootyylisen päärakennuksen hän rakennutti lääninarkkitehti C. F. Schröderin piirustusten mukaan vuonna 1762.

Daniel Gadolinin veli oli Turun piispana vuosina 1788–1802 toiminut professori Jakob Gadolin.

## Lähteet
HD 217107 b

**HD 217107 b** on eksoplaneetta, joka löydettiin 24. marraskuuta 1998. Se kiertää keltaista G-tyypin pääsarjan tähteä HD 217107 noin 64 valovuoden päässä Maasta, Kalojen tähdistön suunnalla.

Planeetta kiertää emotähteään 0,073 AU:n etäisyydellä, ja sen kiertoaika on noin 7 päivää. Planeetan massa vastaa noin 1,33 Jupiterin massaa. Se on siis emotähteään lähellä oleva kuuma jupiter.

## Katso myös
*HD 217107 c

## Lähteet
*
HD 217107 c

**HD 217107 c** on eksoplaneetta, joka löydettiin 24. kesäkuuta 2005. Se kiertää keltaista G-tyypin pääsarjan tähteä HD 217107 noin 64 valovuoden päässä Maasta, Kalojen tähdistön suunnalla.

Planeetta kiertää emotähteään 5,27 AU:n etäisyydellä, ja sen kiertoaika on noin 11,5 vuotta. Planeetan massa vastaa noin 2,49 Jupiterin massaa. Planeetta on todennäköisesti kaasujättiläinen.

## Katso myös
*HD 217107 b

## Lähteet
*
NHL-kausi 1950–1951

**NHL-kausi 1950–1951** oli National Hockey Leaguen historian 34. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Toronto Maple Leafs, joka kukisti finaalisarjassa Montreal Canadiensin otteluvoitoin 4–1. Kyseessä oli Toronton viides Stanley Cup -mestaruus seitsemän vuoden sisällä.

Runkosarjan piste- ja maalipörssin sekä Art Ross Trophyn voitti Detroit Red Wingsia edustanut Gordie Howe. Howe keräsi 70 ottelussa yhteensä 86 tehopistettä, joista 43 oli maaleja ja 43 syöttöpisteitä. Lisäksi hän  jakoi syöttöpörssin voiton Ted Kennedyn kanssa. Hart Trophy puolestaan myönnettiin Boston Bruinsissa keskushyökkääjänä pelanneelle Milt Schmidtille.

Pudotuspelien pistepörssin voittaja oli Montreal Canadiensin Maurice Richard. Hän teki 11 pudotuspeliottelussa 13 tehopistettä, joista 9 oli maaleja ja 4 maaliin johtaneita syöttöjä. Parhaalle tulokkaalle annettavan Calder Memorial Trophyn sai Detroit Red Wings -maalivahti Terry Sawchuk.

Suomalainen Pentti Lund pelasi New York Rangersissa hyökkääjänä 59 ottelua ja teki niissä 20 pistettä.

## Runkosarja

*Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.* 

 

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Pudotuspelit

### Pudotuspelien pistepörssi
*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## NHL-palkinnot

### Tähdistökentälliset

## Lähteet
Rakkauden ja onnensatumaan täysivaltainen suurlähettiläs

**Rakkauden ja onnensatumaan täysivaltainen suurlähettiläs** on Martti ”Huuhaa” Innasen vuonna 1967 ilmestynyt debyyttialbumi. 

Vuonna 1967 Innanen julkaisi itse sanoittamansa ja Erik Lindströmin säveltämän ensisinglensä ”Elsa, kohtalon lapsi”. Tämä tangoparodia oli jättimenestys, joka oli Mitä Suomi soittaa -listan ykkösenä neljä kuukautta. Myös albumi *Rakkauden ja onnensatumaan täysivaltainen suurlähettiläs* oli myyntimenestys. Sen muita hittikappaleita olivat ”Esteri, tyttö sadepisarain” ja ”Urjalan taikayö”. 

Levyn kappaleet olivat parodiaa, joiden synnystä Innanen on sanonut: ”Kerran keikalta palatessani syttyi lamppu. Olisi kiva parodioida tangoa ja katsoa, ottavatko suomalaiset oikein banaalin tsoukin tosissaan”.

Albumi oli yhteenveto Innasen koko siihenastisesta tuotannosta, sillä se sisältää kaikki Innasen vuoden 1967 aikana julkaisemilla singlelevyillä olleet kappaleet sekä yhden aiemmin julkaisemattoman kappaleen ”Koiravaljakko”.

Vuonna 1971 Fazer Finnlevy julkaisi albumista kasettiversion.

## Kappaleet
#  
#  
#  
#  
#  
#  
#  
#  
#  
#  
#  

## Lähteet
* Albumi Fono.fi:ssä

### Viitteet
NHL-kausi 1949–1950

**NHL-kausi 1949–1950** oli National Hockey Leaguen historian 33. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa New York Rangersin otteluvoitoin 4–3, kun Stanley Cupin ratkaisevassa pelissä Pete Babando teki Stanley Cupin ratkaisevan jatkoaikamaalin. Kyseessä oli Red Wingsin seurahistorian neljäs Stanley Cup -mestaruus. New York Rangers sai viimeisen kerran jaetun O’Brien Trophyn, joka oli vuodesta 1939 lähtien ollut loppuottelusarjan hävinneelle joukkueelle kuuluva palkinto. Ensimmäisen kerran O’Brien Trophy oli jaettu vuonna 1910, jolloin se oli NHA-liigan mestaruuspokaali. 

Runkosarjan piste- ja syöttöpörssin sekä Art Ross Trophyn voitti Detroit Red Wingsia edustanut Ted Lindsay. Lindsay keräsi 69 ottelussa yhteensä 78 tehopistettä, joista 23 oli maaleja ja 55 syöttöpisteitä. Maalipörssin voitti Montreal Canadiensin Maurice Richard 43 osumallaan. 

Hart Trophy myönnettiin New York Rangersin maalivahtina toimineelle Chuck Raynerille. Sen sijaan  Vezina Trophyn sai Canadiensin Bill Durnan, koska hänen joukkueensa oli päästänyt vähiten maaleja runkosarjassa, mikä oli tuolloin kyseisen palkinnon myöntämiskriteeri. Parhaalle tulokkaalle myönnettävän Calder Memorial Trophyn vei puolestaan Boston Bruins -maalivahti Jack Gelineau. Pudotuspelien pistepörssin voittaja oli New York Rangersin Pentti Lund. Hän teki 12 pudotuspeliottelussa 11 tehopistettä, joista 6 oli maaleja ja 5 maaliin johtaneita syöttöjä.

## Runkosarja

*Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.* 

 

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Pudotuspelit

### Pudotuspelien pistepörssi
*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## NHL-palkinnot

### Tähdistökentälliset

## Lähteet
HR 8799 c

**HR 8799 c** on eksoplaneetta, joka löydettiin 13. marraskuuta 2008. Planeetta löydettiin kuvaamalla se suoraan. Se kiertää hieman Aurinkoa suurempaa A-tyypin pääsarjan tähteä HR 8799 noin 129 valovuoden päässä Maasta, Pegasuksen tähdistön suunnalla.

Planeetta kiertää emotähteään 42,9 AU:n etäisyydellä, ja sen kiertoaika on noin 225 vuotta. Planeetan massa vastaa noin 10 Jupiterin massaa. Planeetta on kaasujättiläinen, ja järjestyksessä kolmas planeetta tähdestä lukien.

## Katso myös
*HR 8799 b
*HR 8799 d
*HR 8799 e

## Lähteet
*

### Viitteet
Amerikanhaukitetrat

**Amerikanhaukitetrat** (Ctenoluciidae) on tetrakaloihin kuuluva heimo. Heimon lajeja tavataan makeista vesistä Keski- ja Etelä-Amerikasta.

## Lajit ja anatomia
Amerikanhaukitetrojen heimoon kuuluu 2 sukua ja 7 lajia. Kooltaan ne kasvavat tyypillisesti noin 20&nbsp;cm:n mittaisiksi, mutta suurin laji *Boulengerella cuvieri* voi saavuttaa jopa 68&nbsp;cm:n pituuden. Tyypillisiä piirteitä heimon lajeille ovat haukia muistuttava pitkänomainen ja virtaviivainen ruumis, pitkä kuono, jossa on useita pienehköjä kartiomaisia hampaita, ruumiin takaosassa sijaitsevat selkä- ja peräevät. Heimon kaloilla on rasvaevä. *Boulengerella*-suvun lajien suomut ovat sahalaitaiset.

## Levinneisyys ja elintavat
Amerikanhaukitetralajien levinneisyys ulottuu Panamasta Amazonian pohjoisosiin. Lajeja tavataan järvistä ja suurista joista. Nuorina kaloina ne elävät parvissa ja aikuisina yksittäin. Amerikanhaukitetrat ovat petokaloja, joiden ravinto koostuu muista kaloista, joita se saalistaa veden pintaosista. Ne vaanivat liikkumatta piiloutuen pintakasvien lomaan ja nappaavat saaliinsa nopealla syöksähdyksellä.. Varsinkin heimon suurimmat lajit ovat esiintymisalueellaan tärkeitä ruokakaloja, ja eräitä amerikanhaukitetralajeja pidetään myös yleisöakvaarioissa.

## Lähteet
HD 210277 b

**HD 210277 b** on eksoplaneetta, joka löydettiin 9. syyskuuta 1998. Se kiertää keltaista G-tyypin pääsarjan tähteä HD 210277 noin 69 valovuoden päässä Maasta, Vesimiehen tähdistön suunnalla.

Planeetta kiertää emotähteään 1,1 AU:n etäisyydellä, ja sen kiertoaika on noin 442 päivää. Planeetan massa vastaa noin 1,23 Jupiterin massaa. Planeetta on todennäköisesti kaasujättiläinen.

## Lähteet
*
HD 185269 b

**HD 185269 b** on eksoplaneetta, joka löydettiin 18. elokuuta 2006. Se kiertää tähteä HD 185269 noin 153 valovuoden päässä Maasta, Joutsenen tähdistön suunnalla.

Planeetta kiertää emotähteään 0,077 AU:n etäisyydellä, ja sen kiertoaika on noin 7 päivää. Planeetan massa vastaa noin 0,94 Jupiterin massaa. Se on siis emotähteään lähellä oleva kuuma jupiter.

## Lähteet
*
HD 83443 b

**HD 83443 b** on eksoplaneetta, joka löydettiin 15. huhtikuuta 2000. Se kiertää oranssia K-tyypin pääsarjan tähteä HD 83443 noin 142 valovuoden päässä Maasta, Purjeen tähdistön suunnalla.

Planeetta kiertää emotähteään 0,0406 AU:n etäisyydellä, ja sen kiertoaika on noin 3 päivää. Planeetan massa vastaa noin 0,4 Jupiterin massaa. Se on siis emotähteään lähellä oleva kuuma jupiter.

## Lähteet
*

### Viitteet
Epsilon Tauri b

**Epsilon Tauri b** on eksoplaneetta, joka löydettiin 7. helmikuuta 2007. Se kiertää oranssia jättiläistähteä Epsilon Tauri noin 147 valovuoden päässä Maasta, Härän tähdistön suunnalla.

Planeetta kiertää emotähteään 1,93 AU:n etäisyydellä, ja sen kiertoaika on noin 1,63 päivää. Planeetan massa vastaa noin 7,6 Jupiterin massaa. Planeetta on todennäköisesti kaasujättiläinen.

## Lähteet
*
HD 102117 b

**HD 102117 b** on eksoplaneetta, joka löydettiin 16. syyskuuta 2004. Se kiertää keltaista G-tyypin pääsarjan tähteä HD 102117 noin 137 valovuoden päässä Maasta, Kentaurin tähdistön suunnalla.

Planeetta kiertää emotähteään 0,1532 AU:n etäisyydellä, ja sen kiertoaika on noin 21 päivää. Planeetan massa vastaa noin 0,172 Jupiterin massaa. Planeetta on todennäköisesti kaasujättiläinen.

## Lähteet
*
HD 195019 b

**HD 195019 b** on eksoplaneetta, joka löydettiin vuonna 1998. Se kiertää keltaista G-tyypin pääsarjan tähteä ja kaksoistähteä HD 195019 noin 122 valovuoden päässä Maasta, Delfiinin tähdistön suunnalla.

Planeetta kiertää emotähteään 0,1388 AU:n etäisyydellä, ja sen kiertoaika on noin 18 päivää. Planeetan massa vastaa noin 3,7 Jupiterin massaa. Planeetta on todennäköisesti kaasujättiläinen.

## Lähteet
*
Juho Someri

**Juho Alfred Someri** (sukunimi vuoteen 1901 *Ärlund*; 8. huhtikuuta 1875 Rymättylä – 29. elokuuta 1952 Helsinki) oli suomalainen matematiikan opettaja ja tilintarkastaja.

Somerin vanhemmat olivat perämies Johan Adolf Ärlund ja Johanna Kristina Vigren. Hän pääsi ylioppilaaksi 1894 Turun lyseosta ja valmistui filosofian kandidaatiksi 1901.

Someri toimi Haminan suomalaisen yhteiskoulun matemaattisten aineiden opettajana 1898–1908, Kuopion kauppakoulun sekä Kuopion liikeapulaiskoulun johtajana ja kirjanpidon ja kauppalaskennon opettajana 1908–1910 ja Helsingin kauppiaiden kauppakoulun kirjanpidon ja laskennon opettajana 1910–1921. Someri opetti kirjanpitoa ja laskentoa myös Suomen Liikemiesyhdistyksen iltakursseilla sekä Suomen Liikemiesten Kauppaopistossa kirjanpitoa 1910–1911. Hän oli senaatin elintarviketoimituskunnan, elintarvikeministeriön ja valtion viljakonttorin tiliosaston johtajana 1918–1925 ja toimi tilintarkastajana vuodesta 1913. Someri perusti vuonna 1926 yhdessä Edvin Sederholmin ja K. A. Wideniuksen kanssa nimellä *Widenius, Sederholm & Someri* nykyisen KPMG -tilintarkastusyhtiön.

Haminassa asuessaan Someri oli Haminan seurakunnan kirkonisäntänä, rahatoimikamarin jäsenenä sekä kansakoulujen johtokunnan jäsenenä ja taloudenhoitajana. Hän toimi valantehneenä tilintarkastajana vuodesta 1913 ja Keskuskauppakamarin hyväksymänä tilintarkastajana vuodesta 1925. Someri oli KHT-yhdistyksen johtokunnan jäsen.

Someri kirjoitti yhdessä K. O. Winterin kanssa kauppalaskennon oppikirjan josta otettiin 11 painosta vuosien 1917–1952 välillä.

Juho Someri oli naimisissa 1901–1936 Aina Hanneliuksen, o.s. Hannikainen, (k. 1936) kanssa.

## Teoksia
* *Kauppalaskento : alempia kauppaoppilaitoksia ja ominpäin opiskelua varten* ; tekijät Juho Someri ja K. O. Winter. Kirja, Helsinki 1917, 2. painos 1918, 3. painos 1922, 4. painos 1925, 5. painos 1929, 6. painos WSOY 1936, 7. painos 1939, 8. painos 1943, 9.painos 1945, 10. painos 1948, 11. painos 1952 (Teoksen 4. painos Internet Archivessä)

## Lähteet
* 
* Aikalaiskirja 1934 (Projekt Runeberg)

## Viitteet
Henley Business School

**Henley Business School** on englantilainen, brittiläiseen Readingin yliopistoon kuuluva kauppatieteellinen korkeakoulu. Henley Business School perustettiin vuonna 1945 Ison-Britannian ensimmäisenä business-kouluna, ja nykyään se on yksi Euroopan vanhimmista ja arvostetuimmista liikkeenjohdon kouluista.
## Koulutus
Henley Business School on tunnettu koulutusohjelmistaan, jotka on suunnattu kokeneille johtajille. Henley on kansainvälisesti korkealle arvostettu MBA-kouluttaja., ja Henleyn opiskelijoita on yli 7&nbsp;000 ympäri maailmaa. Executive MBA – Global -tutkinnon lisäksi Henleyssä voi suorittaa myös useita kymmeniä muita tutkintoja ja koulutusohjelmia.

## Opetuksen taso
Henley Business Schoolille on myönnetty kolme akkreditointia: AMBA (Association of MBA), EQUIS (European Quality Improvement System) ja AACSB (Association to Advance Collegiate Schools of Business). Lisäksi Henley Business School on sijoittunut hyvin mm. The Economist ja Financial Times -lehtien laatuarvosteluissa.

## Henley Business Schoolin alumniverkosto
Henley Business Schoolin alumniverkostoon kuuluu yli 80&nbsp;000 alumnia yli 180 maassa.

## Paikallinen koulutustoiminta
Henley Business School toimii Ison-Britannian lisäksi paikallisesti mm. Etelä-Afrikassa, Malesiassa, Saksassam Tanskassa ja Suomessa.

## Lähteet

## Aiheesta muualla
*Henleyn Suomen kotisivut 
*Henleyn UK verkkosivut
Peter Brignall

**Peter Malcolm Brignall** (s. 5. heinäkuuta 1953 Whetstone) on brittiläinen roomalaiskatolinen piispa. Hänet vihki diakoniksi walesiläiseen Menevian hiippakuntaan Victor Guazzelli kesäkuussa 1977 ja papiksi Langton Douglas Fox 18. helmikuuta 1978. Brignall inkardinoitiin 12. helmikuuta 1987 Wrexhamin hiippakuntaan (Wales) ja nimitettiin 27. kesäkuuta 2012 sen johtoon. Piispaksi vihkiminen seurasi 12. syyskuuta. Pääkonsekraattorina toimi Edwin Regan, jota avustivat Antonio Mennini ja Patrick O'Donoghue.

## Lähteet
Thomas Matthew Burns

**Thomas Matthew Burns** (s. 3. kesäkuuta 1944 Belfast) on brittiläinen roomalaiskatolinen piispa. Hänet vihittiin Societas Mariaen papiksi 16. joulukuuta 1971 ja nimitettiin Britannian sotilaspiispaksi 24. toukokuuta 2002. Piispaksi vihkiminen seurasi 18. kesäkuuta. Pääkonsekraattorina toimi Cormac Murphy-O’Connor, jota avustivat Francis Joseph Walmsley ja Patrick Altham Kelly.

Burns sai 16. lokakuuta 2008 nimityksen walesilaisen Menevian hiippakunnan johtoon, ja hänet asetettiin uuteen virkaansa 1. joulukuuta.

## Lähteet
Langton Douglas Fox

**Langton Douglas Fox** (21. helmikuuta 1917 Golders Green – 26. heinäkuuta 1997) oli brittiläinen roomalaiskatolinen piispa. Hänet vihki papiksi Peter Emmanuel Amigo 30. toukokuuta 1942, ja hänet nimitettiin walesilaisen Menevian hiippakunnan vihkipiispaksi sekä Mauran titulaaripiispaksi 18. lokakuuta 1965. Piispaksi vihkiminen seurasi 16. joulukuuta. Pääkonsekraattorina toimi John Edward Petit, jota avustivat Cyril Conrad Cowderoy ja Thomas Holland.

Fox sai 16. kesäkuuta 1972 nimityksen Menevian piispaksi, jona hän toimi, kunnes erosi tehtävistään 5. helmikuuta 1981. Hän osallistui Vatikaanin toisen kirkolliskokouksen neljänteen istuntoon.

## Lähteet
Estatsolaami

**Estatsolaami** (kauppanimillä **ProSom**, **Eurodin**) on bentsodiatsepiinijohdannainen lääkeaine jonka on kehittänyt lääkeyhtiö Upjohn 1970-luvulla. Estatsolaami on keskinopeasti vaikuttava oraalisesti annosteltava unilääke.

Estatsolaamia määrätään tyypillisesti tilapäiseen unettomuuteen. Se on tehokas lääke joka nopeuttaa uneen pääsyä ja estää myös heräämistä kesken unen.

## Lähteet
Mikko Virtanen (näyttelijä)

**Mikko Virtanen** (s. 13. lokakuuta 1983 Hampuri) on suomalainen näyttelijä. Hän on näytellyt muun muassa Kokkolan kaupunginteatterissa vuodesta 2012. Virtanen oli mukana *[[Putous]]*-televisio-ohjelman 11. kaudella keväällä 2019.  

## Näyttelijänura
Virtanen on koulutukseltaan teatteritaiteen maisteri. Virtanen aloitti näyttelemisen Hämeenlinnan Miniteatterissa vuonna 2000, jolloin hän oli mukana *[[Ronja ryövärintytär|Ronja ryövärintyttäressä]]*. Teatterikorkeakouluun Virtanen pääsi vuonna 2007 ja valmistui sieltä vuonna 2012. Päästyään teatterikorkeakouluun Virtanen jätti kesken opintonsa Keski-Pohjanmaan ammattikorkeakoulussa, jossa hän opiskeli teatteri-ilmaisun ohjaamista. Syksyllä 2012 Virtanen aloitti kiinnitettynä näyttelijänä Kokkolan kaupunginteatterissa. 

Virtasen ensimmäinen merkittävä elokuvarooli oli Kauko Röyhkän samannimiseen kirjaan perustuvassa *[[Miss Farkku-Suomi (elokuva)|Miss Farkku-Suomi -elokuvassa]]*, jossa Virtanen näytteli Kai Partasta. Ennen Kokkolan kaupunginteatteria Virtanen näytteli Teatterikorkeakoulun kouluprojektien lisäksi Hämeenlinnan kesäteatterissa, Suomenlinnan kesäteatterissa, Teatteri Jurkassa, Ryhmäteatterissa ja Teatteri Vanhassa Jukossa. Ensiesiintymisensä televisiossa Virtanen teki vuonna 2003 Auli Mantilan ohjaamassa televisiosarjassa *[[Täysin työkykyinen]]*. Virtanen näytteli myös vuonna 2012 Yle TV1:n sarjassa *[[Elämää suurempaa]]*, jonka ohjasi Matti Kinnunen. Virtanen on näytellyt myös Gina-yhtyeen ”Nasty Ho!” -musiikkivideolla.

Virtanen näytteli Lauri Rossia *[[Salatut elämät]]* -sarjassa.

## Muu elämä
Virtasen puoliso on näyttelijä Essi Hellén. Heillä on vuonna 2013 syntynyt tytär ja toinen lapsi syntyi loppuvuodesta 2020. 

Virtanen on toiselta koulutukseltaan urheiluhieroja, mutta ei toimi hierojan ammatissa. Nuorempana jääkiekkoa  ja jalkapalloa pelannut Virtanen on intohimoinen urheilu- ja ennen kaikkea jääkiekkomies. Jääkiekossa Virtanen on Hämeenlinnan Pallokerhon kannattaja ja Hämeenlinnan Pallokerhon entinen junioripelaaja. Virtanen pelaa vapaa-ajallaan jääkiekkoa Raittius- ja urheiluseura Zoomissa.

Myös Mikko Virtasen pikkuveli Markus Virtanen on näyttelijä.

## Filmografia

## Lähteet
Cyril Conrad Cowderoy

**Cyril Conrad Cowderoy** (5. toukokuuta 1905 Sidcup – 10. lokakuuta 1976) oli brittiläinen roomalaiskatolinen arkkipiispa. Hänet vihittiin papiksi Southwarkin hiippakuntaan 30. toukokuuta 1931 ja nimitettiin sen johtoon 12. joulukuuta 1994. Piispaksi vihkiminen seurasi 21. joulukuuta. Pääkonsekraattorina toimi Bernard William Griffin, jota avustivat Neil Farren ja George Andrew Beck.

Southwarkista tuli 28. toukokuuta 1965 arkkihiippakunta, ja Cowderoy jatkoi sen johtamista arkkipiispana, kunnes kuoli 71-vuotiaana virassa. Hän osallistui Vatikaanin toiseen kirkolliskokoukseen.

## Lähteet
Ralph Heskett

**Ralph Heskett** (s. 3. maaliskuuta 1953 Sunderland, Englanti) on brittiläinen roomalaiskatolinen piispa. Hän liittyi redemptoristeihin 28. elokuuta 1971 ja sai pappisvihkimyksensä 10. heinäkuuta 1976. Hänet nimitettiin Gibraltarin hiippakunnan johtoon 18. maaliskuuta 2010, ja piispaksi vihkiminen seurasi 10. heinäkuuta. Pääkonsekraattorina toimi Michael George Bowen, jota avustivat Charles Caruana ja Thomas Matthew Burns.

## Lähteet
John Edward Petit

**John Edward Petit** (22. kesäkuuta 1895 Lontoo – 2. kesäkuuta 1973) oli brittiläinen roomalaiskatolinen piispa. Hänet vihittiin papiksi 9. toukokuuta 1918 ja nimitettiin walesilaisen Menevian hiippakunnan johtoon 8. helmikuuta 1947. Piispaksi vihkiminen seurasi 25. maaliskuuta. Pääkonsekraattorina toimi William Godfrey, jota avustivat Michael Joseph McGrath ja Edward Ellis.

Petit osallistui Vatikaanin toiseen kirkolliskokoukseen. Hän jäi eläkkeelle 16. kesäkuuta 1972.

## Lähteet
Loksapiini

**Loksapiini** (kauppanimilla **Loxapac**, **Loxitane**) on tyypillinen antipsykootti, jota käytetään yleensä skitsofrenian hoitoon. Se kuuluu dibentsoksapiiniryhmään, ja on rakenteellisesti sukua klotsapiinille, joka kuuluu myös samaan ryhmään.

Vaikka loksapiini kuuluu tyypillisiin antipsykootteihin, useat tutkijat ovat väittäneet sen vaikuttavan kuten epätyypilliset antipsykootit.

Loksapiini metaboloituu ruumiissa amoksapiiniksi, joka on tetrasyklinen masennuslääke.

## Lähteet

## Aiheesta muualla
*Onki: Loksapiini
*PubChem: Loxapine 
*Human Metabolome Database (HMDB): Loxapine 
*DrugBank: Loxapine 
*Toxin and Toxin Target Database (T3DB): Loxapine 
*Kyoto Encyclopedia of Genes and Genomes (KEGG): Loxapine
Khemed

**Khemed** on belgialaisen sarjakuvataiteilija Hergén piirtämissä ja käsikirjoittamissa Tintti-sarjakuvissa esiintyvä kuvitteellinen Punaisenmeren rannikolla sijaitseva arabivaltio.

Khemed esiintyy albumeissa *[[Mustan kullan maa]]* ja *[[Seikkailu Punaisella merellä]]*. Ja siihen viitataan lyhyesti myös albumissa *[[Tintti kuun kamaralla]]*.

## Tintti-sarjakuvien khemediläisiä hahmoja
*Abdullah &mdash; Khemedin emiirin ylivilkas ja ilkikurinen poika.
*Bab El Ehr &mdash; Khemedin hallintaa itselleen tavoitteleva šeikki.
*Ben Kalish Ezab &mdash; Khemediä hallitseva emiiri ja Abdullahin isä.

## Lähteet
Michael Joseph McGrath

**Michael Joseph McGrath** (24. maaliskuuta 1882 Kilkenny – 28. helmikuuta 1961) oli brittiläinen roomalaiskatolinen arkkipiispa. Hänet vihittiin papiksi 12. heinäkuuta 1908 ja nimitettiin Menevian hiippakunnan johtoon 10. elokuuta 1935. Piispaksi vihkiminen seuerasi 24. syyskuuta. Pääkonsekraattorina toimi Francis Edward Joseph Mostyn, jota avustivat William Lee ja Ambrose James Moriarty. 

McGrath sai 20. huhtikuuta 1940 nimityksen Cardiffin arkkipiispaksi, jona hän toimi, kunnes kuoli 78-vuotiaana virassa.

## Lähteet
Michael McGrath

**Michael McGrath** (s. 1976) on irlantilainen poliitikko, Euroopan komission komissaari, jonka vastuulla ovat Demokratia, oikeusasiat, oikeusvaltioperiaate ja kuluttajansuoja Von der Leyenin II komissiossa vuodesta 2024 alkaen.

McGrath on Fianna Fáil -puolueen jäsen, joka kuuluu Euroopan parlamentissa Uudistuva Eurooppa -ryhmään. Hänellä on kauppatieteiden kandidaatin tutkinto University College Corkista (1997). Ennen komissaariksi valintaansa hän toimi valtiovarainministerinä (2022–2024) ja sitä ennen julkisten menojen ja uudistusten ministerinä (2020–2022). McGrath on toiminut Irlannin parlamentin alahuoneen (Oireachtas) jäsenenä Corkin etelä-keskialueen vaalipiirissä vuodesta 2007. Vuosien 2011 ja 2020 välillä hän toimi Fianna Fáilin opposition puhemiehenä valtiovarainasioissa. Ennen liittymistään Irlannin parlamenttiin McGrath toimi paikallispolitiikassa. McGrathin työkokemukseen kuuluu toimiminen University College Corkin tietohallinto- ja järjestelmäpäällikkönä (2003–2005), RedFM:n talousvalvojana (2001–2003), KPMG:n tilintarkastajana (1997–2001) ja Léargasin hallituksen jäsenenä (2000–2007).

McGrath on kertonut tulevansa vaatimattomista oloista, perheen toimeentulo oli isän vammaiseläkkeen varassa. Hän pystyi kuitenkin suorittamaan korkeakoulututkinnon apurahojen turvin, ja sanoo omien kokemusten muokanneen poliittisia näkemyksiään.

## Lähteet
Vuojoki Gods

**Vuojoki Gods Ab** oli vuosina 1908–1915 Raumalla ja Eurajoella toiminut puunjalostusta harjoittanut yhtiö. Sen vuonna 1911 perustama höyrysaha loi pohjan Rauman nykyiselle puunjalostusteollisuudelle. 

## Historia
Vuojoki Gods sai alkunsa Eurajoella sijaitsevan Vuojoen kartanon isännän Axel Björkenheimin kuoltua vuonna 1907. Hän oli jo muutamia vuosia etsinyt kartanolle ostajaa ja Björkenheimin kuoleman jälkeisenä vuonna kartanon alustalaiset ehdottivat valtiolle sen ostamista ja jakamista pientiloiksi. Senaatti ei kuitenkaan suostunut tähän, vaan kartanosta muodostettiin osakeyhtiö Vuojoki Gods Ab, jonka johtoon tuli Axel Björkenheimin poika John Axel Magnus.

Vuonna 1911 uusiksi omistajiksi tulivat eri puolilla Suomea useita teollisuuslaitoksia omistaneet liikemiehet H. G. ja K. A. Paloheimo sekä siirtolaisena Amerikassa vaurastunut tilanomistaja Nestor Toivonen. Yhtiö alkoi hyödyntää kartanon omistamia metsiä perustamalla Rauman Sampaanalan kaupunginosaan höyrysahan, joka aloitti toimintansa syyskuussa 1912. Työntekijöitä sahalla oli aluksi noin 130. Vuojoen kartanolla oli Eurajoen Tokinmaassa omistuksessaan yli 8 000 hehtaarin metsäalue, jossa aloitettiin laajamittaiset hakkuut. Puun kuljettamiseksi Rauman sahalle rakennettiin Tokinmaasta Verkkokarin satamaan noin 23 kilometrin pituinen kapearaiteinen metsärautatie, Vuojoen metsärata.

Muutaman vuoden kuluttua kartanon metsiä ei enää kuitenkaan pystytty hakkaamaan kartanon arvon romahtamatta, joten yhtiön johto päätti eriyttää kartanon ja sahan toisistaan. Vuonna 1915 Vuojoki Gods siirtyi Pohjoismaiden Yhdyspankin omistukseen jatkaen toimintaansa Oy Rauma Wood Ltd -nimisenä. Uusi yhtiö perusti höyrysahan yhteyteen vuonna 1920 vieläkin toiminnassa olevan Rauman paperitehtaan. Rauma Wood jatkoi myöhemmin nimillä Rauma Oy (1938) ja Rauma-Raahe Oy (1942), joka puolestaan sulautui vuonna 1952 Repola-Viipuri Oy:n ja Lahti Oy:n kanssa muodostaen Rauma-Repolan.

## Lähteet

## Aiheesta muualla
* Wuojoki Godsaktiebolag Pörssitiedossa
Samantha Fox (albumi)

**Samantha Fox** on Samantha Foxin toinen studioalbumi vuodelta 1987. Se sisältää hitit ”Nothing's Gonna Stop Me Now” sekä ”I Surrender (To the Spirit of the Night)”. Mukana on myös cover Rolling Stonesin kappaleesta ”(I Can’t Get No) Satisfaction” ja suomalaisen Andy McCoyn kappale ”The Best is Yet to Come”.

## Kappaleet
# "(I Can't Get No) Satisfaction" 5:36 &nbsp;(Säv ja san. M. Jagger, ja K. Richards)&nbsp;
# "I Surrender (To the Spirit of the Night)" 3:58 &nbsp;(Säv ja san. J. Astrop, K. Moline ja M. Shreeve)&nbsp;
# "I Promise You" 3:56 &nbsp;(Säv ja san. O. Van Geldern)&nbsp;
# "Naughty Girls" 5:14 &nbsp;(Säv ja san. Full Force)&nbsp;
# "True Devotion" 4:37 &nbsp;(Säv ja san. M. Shreeve ja L. Mason)&nbsp;
# "Nothing's Gonna Stop Me Now" 3:46 &nbsp;(Säv ja san. Stock Aitken Waterman)&nbsp;
# "If Music Be the Food of Love" 4:52 &nbsp;(Säv ja san. J. Astrop)&nbsp;
# "That Sensation" 4:21 &nbsp;(Säv ja san. H. MacDonald ja S. Bailey)&nbsp;
# "Dream City" 4:55 &nbsp;(Säv ja san. L. Mason, S. Barnacle)&nbsp;
# "The Best is Yet to Come" 4:51 &nbsp;(Säv ja san. A. McCoy)&nbsp;
**CD julkaisun bonuskappaleet**
#  "Want You to Want Me" 3:31 &nbsp;(Säv ja san. S. Lambert ja S. Byrd)&nbsp;
# "Rockin' in the City" 3:29 &nbsp;(Säv ja san. B. Bonhomme, R. Nash, ja J. Durno)&nbsp;

### Äänityspaikat
* Battery Studios, Lontoo, Iso-Britannia
* *Nothing's Gonna Stop Me Now*, äänitetty sekä miksattu PWL Studios, Borough, Lontoo, Iso-Britannia
* *Naughty Girls*, äänitetty sekä miksattu Battery Studios & Sigma Sound, New York, Yhdysvallat

### Tuottajat
* Steve Lovell, kappaleet 3, 5, 8, 9, 10, 11, ja 12
* Steve Power, kappaleet 3, 5, 8, 9, 10, ja 11
* Timmy Allen, kappale 1
* Jon Astrop, kappaleet 2, ja 7
* Stock Aitken Waterman, kappale 6
* Full Force, kappale 4
Dizengoff Centerin itsemurhaisku

**Dizengoff Centerin itsemurhaisku** 4. maaliskuuta 1996 oli Hamasin terroriteko Dizengoff Center -ostoskeskuksen ulkopuolella Tel Avivissa Israelissa. Ostoskeskus oli poikkeuksellisen täynnä Purim-juhlan aattona. Isku oli parin viikon sisällä neljäs itsemurhahyökkäys, jotka aiheuttivat yhteensä 61 kuolonuhria.

Pian räjähdyksen jälkeen nimetön henkilö soitti israelilaiselle radioasemalle ja ilmoitti pommittajan olleen Ramallahista kotoisin ollut Abdel-Rahim Ishaq, jolla oli yhteyksiä Hamasiin.

## Lähteet
Henry Hobson

**Henry Wise Hobson** (1891/2 – 10. helmikuuta 1983 Cincinnati) oli yhdysvaltalainen episkopaalikirkon piispa. Hän toimi Southern Ohion hiippakunnan johtajana 29 vuoden ajan, kunnes jäi eläkkeelle 1959.

Hobson valmistui Yalen yliopistosta ja oli ensimmäisen maailmansodan haavoittunut veteraani, jolle myönnettiin Distinguished Service Cross. Hän valmistui Episcopal Divinity Schoolista Massachusettsin Cambridgessa vuonna 1920. Hän muutti Cincinnatiin vuonna 1930. Hänellä oli vaimo, poika ja kaksi tytärtä.

Tullessaan konsekroiduksi 38-vuotiaana Hobson oli maan nuorin episkopaalipiispa. Kuollessaan 91-vuotiaana hän oli episkopaalikirkon vanhin piispa. Hobson oli pitkälti vastuussa Forward Movement Publicationsin perustamisesta.

## Lähteet
Juan Vargas Aruquipa

**Juan Vargas Aruquipa** (s. 8. maaliskuuta 1947 Achacachi) on bolivialainen roomalaiskatolinen piispa. Hänet vihittiin papiksi 20. heinäkuuta 1980 ja nimitettiin Coroicon hiippakunnan vihkipiispaksi sekä Bitan titulaaripiispaksi 15. tammikuuta 1992. Piispaksi vihkiminen seurasi 25. maaliskuuta. Pääkonsekraattorina toimi Tomás Roberto Patricio Manning, jota avustivat Edmundo Luis Flavio Abastoflor Montero ja Adhemar Esquivel Kohenque.

Vargas Aruquipa sai 20. elokuuta 1997 nimityksen Coroicon piispaksi.

## Lähteet
William Eric Grasar

**William Eric Grasar** (18. toukokuuta 1913 Scunthorpe – 28. joulukuuta 1982) oli brittiläinen roomalaiskatolinen piispa. Hänet vihittiin papiksi 18. joulukuuta 1937 ja nimitettiin Shrewsburyn hiippakunnan johtoon 26. huhtikuuta 1962. Piispaksi vihkiminen seurasi 27. kesäkuuta. Pääkonsekraattorina toimi Francis Joseph Grimshaw, jota avustivat John Aloysius Murphy ja Edward Ellis. 

Grasar erosi tehtävistään Shrewsburyn piispana 20. maaliskuuta 1980. Hän osallistui Vatikaanin toiseen kirkolliskokoukseen.

## Lähteet